Viktoriusz Autósiskola

**Vállalkozási feltételek**

A képző szerv megnevezése: Viktoriusz Autósiskola

Székhely: 4030 Debrecen Kiss Áron u. 32.

Telephely: 4030 Debrecen Kiss Áron u. 32.

Mobiltelefon: +36 30 440 - 0824

Web: <https://viktoriusz-autosiskola.hu/>

E-mail: viktoriusz.autosiskola@gmail.com

A cég formája: Egyéni vállalkozás

Cégjegyzékszám: 03-09-119298

Nyilvántartási száma: 54861857

Adószáma: 51373476-1-29

Statisztikai számjel: 51373476-8553-231-09

Felnőttképzési nyilvántartási száma: B/2022/001444

A képzési engedély száma: 4313

Az iskolavezető neve: Tóth Dávid (viktoriusz.autosiskola@gmail.com, +36 30 440 - 0824)

Az ügyfélfogadó címe, telefonszáma és az ügyfélfogadás időpontja:

4030 Debrecen, Kiss Áron u. 32.

Ügyfélfogadás: Hétfő, Kedd 16:00 – 20:00 óráig

Telefonszám: +36 30 440 – 0824

**Az oktatás helyszínei**:

Elméleti oktatás: 4030 Debrecen, Kiss Áron u. 32

Gyakorlati tanpálya: 4031 Debrecen, Bartók Béla út 115.

A tájékoztató célja: segítséget nyújtani a tanfolyamra jelentkezéssel kapcsolatos ügyintézésekről.

**A vállalkozás indítható tanfolyamai**:

„B” kategória nemzetközi vezetői engedély:

a) A 3500 kg-ot meg nem haladó megengedett legnagyobb össztömegű gépkocsi, amely a vezetőn kívül legfeljebb nyolc utas szállítására tervezett és gyártott gépjármű;

b) Az a) pont szerinti gépkocsiból és 750 kg megengedett legnagyobb össztömeget meg nem haladó (könnyű) pótkocsiból álló járműszerelvény. E járműszerelvény megengedett legnagyobb együttes össztömege legfeljebb 4250 kg;

c) Az a) pont szerinti gépkocsiból és 750 kg megengedett legnagyobb össztömeget meghaladó (nehéz) pótkocsiból álló járműszerelvény, feltéve, hogy a pótkocsi megengedett legnagyobb össztömege nem haladja meg a vontatójármű saját tömegét. E járműszerelvény megengedett legnagyobb együttes össztömege legfeljebb 3500 kg.

**“B” kategória**

|  |  |  |
| --- | --- | --- |
|  | Tandíjak (Ft) | Vizsgatárgyak / vizsgadíjak (Ft) |
| Kategória | Elmélet | Gyakorlat | Óradíj | Kresz | Forgalmi | Összesen |
| B (manuális) | 40.000 | 255.000 | 8.500 | 4.600 | 11.000 | 15.600 |
| B (automata) | 40.000 | 270.000 | 9.000 | 4.600 | 11.000 | 15.600 |
| B (angol nyelven) | 65.000 | 300.000 | 10.000 | 4.600 | 11.000 | 15.600 |

**Tanfolyamra történő beiskolázás feltételei:**

Tanfolyamra az a jelentkező iskolázható be, aki a külön jogszabályban előírt életkort betöltötte, vagy annál legfeljebb fél évvel fiatalabb.

|  |  |
| --- | --- |
| Beiratkozás feltétele | Vizsgáztatás feltétele |
| Kategória | Életkor | Elmélet | Gyakorlat |
| B | 16,5 év | 16,75 év | 17 év |

Jelentkezni a weboldalon, telefonon vagy személyesen lehetséges.

Ügyfélfogadási időben az ügyfélfogadóban lehet jelentkezni személyesen, ahol a szóbeli tájékoztatás után a képző szerv vállalkozási feltételeit, írásbeli tájékoztatóját megkapja a tanuló. Minden tanulóval a járművezetői tanfolyamra való felvétel előtt írásban képzési szerződést kötünk. Fiatalkorú tanulóval kötött szerződést a törvényes képviselőnek is alá kell írnia.

Nem szükséges az orvosi alkalmasságról szóló igazolás kiállíttatása, illetve az alapfokú iskolai végzettség meglétének igazolása a képzésre történő beiratkozáskor. Ezekről a tanulónak elegendő nyilatkoznia. Ezen okmányok hiányában is megkezdhető, valamint befejezhető az elméleti képzés.

Az elméleti tanfolyam tantárgyai és óraszámai:

Közlekedési alapismeretek (óra): 18

Járművezetés elmélete (óra): 6

Szerkezeti és üzemeltetési ismeretek (óra): 4

**Elméleti vizsgára bocsátás feltételei:**

Elméleti vizsgára az bocsátható, aki a szabályosan kitöltött jelentkezési laphoz mellékelte az alábbiakat: vizsgadíj befizetéséről szóló bizonylat, I. csoportú orvosi alkalmassági vélemény. Az elméleti előadásokat végighallgatta, vagyis az elméleti tanfolyamot igazoltan elvégezte és a meghatározott életkort betöltötte. Az alapfokú iskolai végzettség igazolása esetében az elméleti vizsgára bocsátáskor elegendő a tanuló nyilatkozata a végzettség meglétéről, amely nyilatkozatot a jelentkezési lapon kell megtennie. Ezt követően legkésőbb az első vizsga napján igazolni kell az alapfokú iskolai végzettség meglétét. A feltételek nem teljesülése esetén az elméleti vizsgára bocsátás nem lehetséges.

Az előírások értelmében a tanulónak a tanfolyam kezdetétől (első előadás dátumától) számított 9 hónapon belül meg kell kezdenie vizsgáit, illetve ugyanezen időponttól számított 12 hónapon belül sikeres elméleti vizsgát kell tennie. Ezen határidőkön túl, a tanuló elméleti vizsgára kizárólag a tanfolyam megismétlését követően jelenthető.

Az elméleti képzés hatósági vizsgával zárul, mely Debrecenben, a Széchenyi u. 46. (bejárat az Arany János u. 53. felől) szám alatt zajlik le.

Sikertelen vizsga esetén ismételt vizsgát, ismételt díjfizetést követően a sikertelen vizsgát követően 3 munkanap elteltével tehet a vizsgázó. Elméleti pótvizsgára önállóan is lehet jelentkezni a KAV Közlekedési Alkalmassági és Vizsgaközpont Nonprofit Korlátolt Felelősségű Társaság Kelet-magyarországi Járművezető Vizsgáztatási és Utánképzési Főosztály Hajdú-Bihar megyei Vizsgaszervezési és Utánképzési Osztályánál.

Sikeres közlekedési ismeretek vizsgától számított 2 éven belül a gyakorlati vizsgát be kell fejezni. A határidő túllépése esetén a sikeres elméleti vizsga érvényét veszti. Amennyiben a tanuló vezetői engedélyt szeretne az tanfolyam újra megismétlésével lehetséges.

**Gyakorlati képzés:**

Ha az elméleti vizsga sikeres, megkezdhető a gyakorlati felkészülés. A gépjármű vezetése az alapoktatásnál a rutinpályán kezdődik. Az alapoktatás folyamán ismerkedik meg a jármű technikai elemeivel és azok kezelési módjával. A kötelezően előírt óraszámok levezetése után lehet a főoktatást elkezdeni. A vezetés helyszíne Debrecen és környéke. A gyakorlati képzés során 1 alkalom 2 tanóra, 1 tanóra pedig 50 perc. Az alapoktatás során egy nap maximum 2 tanórán, a főoktatás folyamán maximum 4 tanórán lehet részt venni (az utóbbi 2-2 tanóra felbontásban, egy óra szünet közbeiktatásával).

A gyakorlati vezetések ütemezésénél a tanulóval egyeztetve rugalmasan kezeljük a beosztásokat, szabad kapacitástól függően. Az alábbi leírás rögzíti a kötelezően előírt minimum életkor, gyakorlati órák, illetve kilométerek számát. Ha úgy érzi a tanuló, hogy pótórák vételére is szükség van, akkor igényelheti azokat, melynek díja megegyezik az alapórák díjával.

**„B” Kategória:**

Életkor: 17 év

Alapoktatás (óra): 9

Főoktatás (óra): 20 (városi: 14, országúti: 4, éjszakai: 2)

Összes óraszám (óra): 29

Kötelezően teljesítendő menettávolság (km): 580

Vizsgaóra (perc): 60

**A képzés során a tanuló az következő járművek közül választhat:**

Volkswagen Golf IV. (dízel, manuális)

Volkswagen Golf VII. (dízel, manuális)

Renault ZOE (elektromos, automata)

**Gyakorlati vizsga vizsgára bocsátás feltételei:**

A kötelezően előírt óraszámú foglalkozásokon igazoltan részt vett, közlekedésbiztonságilag alkalmas, teljesítette az előírt menettávolságot.

Sikertelen vizsga esetén ismételt vizsgát, ismételt díjfizetést követően a sikertelen vizsgát követően 3 munkanap elteltével tehet a vizsgázó. Forgalmi pótvizsgára csak a képző szerv (szakoktató, iskolavezető) jelentheti a vizsgázót.

Ha 2 éven belül azonos kategóriában a forgalmi vizsgákon 5 alkalommal sikertelen a vizsga, rendkívüli pályaalkalmassági vizsgálaton kell részt venni. Amennyiben ott „járművezetésre pszichológiailag alkalmas” minősítést szerzett, a továbbiakban közúti járművezetői vizsgához kapcsolódóan rendkívüli pályaalkalmassági vizsgálatra nem kötelezhető.

Amennyiben a tanuló a sikeres közlekedési ismeretek vizsgától számított 2 éven belül nem tesz sikeres forgalmi vizsgát, csak ismételt beiskolázást követően, a tanfolyam megismétlése után jelenthető vizsgára.

**Forgalmi vizsgadíj befizetésének helye:** Debrecen, Széchenyi utca 46.

(bejárat az Arany János u. 53. felől)

KAV Közlekedési Alkalmassági és Vizsgaközpont pénztára:

Hétfő – Csütörtökig: 8:00-12:00, 12:30-15:00, Pénteken: 8:00-12:00).

A rutinpálya használati díja 6000 Ft vizsgaeseményenként.

**A tanulónak joga van:**

- A képzés megkezdése előtt tájékozódni és megismerni a képző szerv vállalkozási feltételeit.

- A képzést megszakítani, pénzét a meghatározott feltételek mellett visszakérni és a tanfolyam elvégzett részéről hivatalos igazolást kérni. A gyakorlati vezetés időpontjait oktatójával egyeztetni.

- Az egyeztetett járművezetési órákat legalább 24 órával előbb lemondani.

- Tanfolyami díjáról számlát kérni.

**A tanuló kötelezettsége:**

- Minden foglalkozáson részt venni

- Gyakorlati vezetésre a kezdés helyén pontosan, vezetésre képes állapotban. megfelelő öltözékben köteles megjelenni.

- Tandíjat a szerződésben foglaltak szerint kell rendezni a tanfolyam idejére szóló kamatmentes részletfizetési lehetőséggel.

**Tanuló áthelyezése:**

Ha a tanuló a tanfolyam során valamilyen okból más képző szervhez szeretne átigazolni, akkor ezt az iskolavezetőnél jeleznie kell. Az iskolavezető kötelessége a képzési igazolás nyomtatványt 3 munkanapon belül 3 példányban kitölteni és azt a tanuló részére átadni (1 példány a képző szervnél marad). A képzési igazolás kiadását az iskolavezető semmilyen körülmények között nem tagadhatja meg. Abban az esetben, ha a kérvényező fiatalkorú, a kérelmet a szülőnek (törvényes képviselőnek) is alá kell írni.

**Vizsgaigazolás kiadása:**

Amennyiben a hallgató eleget tett a meghatározott vizsgakövetelményeknek, a vizsgaigazolást a KAV Közlekedési Alkalmassági és Vizsgaközpont Nonprofit Korlátolt Felelősségű Társaság Kelet-magyarországi Járművezető Vizsgáztatási és Utánképzési Főosztály Hajdú-Bihar Megyei Vizsgaszervezési és Utánképzési Osztálya

3 munkanapon belül elektronikus úton továbbítja az illetékes közlekedési igazgatási hatóság részére (kormányablak). Az első vezetői engedély kiadása illetékmentes.

A kormányablakban az eredeti orvosi alkalmassági igazolást, az elsősegélynyújtó végzettséget bizonyító igazolást vagy az elsősegélynyújtó kártyát be kell mutatni.

Vezetői engedélyt csak olyan magyar állampolgár, illetve tartózkodási engedéllyel rendelkező kérelmezőnek lehet kiadni, akinek lakóhelye, ennek hiányában tartózkodási helye Magyarországon van, illetőleg nem magyar állampolgár kérelmező esetén az engedély kiadását megelőző 6 hónapon belül igazoltan (tartózkodási vízum, tartózkodási, bevándorlási, illetve letelepedési engedély, valamint az ideiglenes tartózkodásra jogosító igazolás) Magyarországon tartózkodott.

A képzés felügyeletét ellátó megyei Közlekedési Alkalmassági és Vizsgaközpont címe és telefonszáma:

**KAV Közúti Vizsgáztatási Igazgatóság, Kelet- magyarországi Járművezető Vizsgáztatási és Utánképzési Főosztály**

Hajdú-Bihar Megyei Vizsgaszervezési és Utánképzési Osztály

4025, Debrecen, Széchenyi utca 46.

e-mail: hajdu@kavk.hu telefonszám:+36-52-502-103

**Képzés felügyeletét ellátó szerv:**

Innovációs és Technológiai Minisztérium

Közúti Gépjármű-Közlekedési Hatósági Főosztály

1011 Budapest, Fő u. 44-50.

Telefon: +36 1 795 1700

<http://vizsgakozpont.hu>

Jó tanulást, sikeres vizsgákat és balesetmentes közlekedést kívánok.

Debrecen, 2022.09.01.

Tóth Dávid

Iskolavezető